JUURET LÄHTEELLÄ Galilean meri
Tule mukaani retkelle Galileanjärven ympäri ohjelmamme tässä jaksossa.
Järvi, jonka laskujokena on Jordan- virta, tunnetaan nimellä Kinneret.
Se on heprean sana, joka tarkoittaa harppua.
Järvi on Israelin tärkeimpiä vesivaroja, elämän lähde.
Katso, kinnor = harppu.
Tämän alueen Jeshua, Nasaretin Jeesus, valitsi työnsä alkamiseen.
Täältä Jumalan valtakunnan sanoma lähti kaikkialle maailmaan.
Täällä se kaikki alkoi. Jumala ei tee virheitä.
Hänen matematiikkansa ja maantieteensä on täydellistä.
Mietin usein, miksi.
Miksi aloit, miksi valitsit Messiaan tulopaikaksi tämän?
Raamattua lukiessamme havaitsemme,
suurin osa ihmeistä, melkein kaikki, tapahtui täällä.
Jeesus puhui 32 vertausta, niistä 19 täällä Galileassa.
Hän teki 33 ihmettä, joista 25 täällä, ensimmäisen Kaanassa,
ja viimeisen ylösnousemuksensa jälkeen.
Tuolla ylhäällä on Hermonin vuori, jossa tapahtui kirkastuminen, tai
Taaborin vuorella joka on toisaalla, teologit ovat tästä eri mieltä.
Banias, missä Pietari tunnisti Kristuksen, on tästä pohjoiseen.
Jeesus koulutti opetuslapsensa täällä.
He olivat kaikki täältä, paitsi Juudas.
Hän palasi tänne ylösnousemuksensa jälkeen.
Galileanmeri on pyhiinvaeltajien ja turistien suosima kohde maailmalla.
Sen luonnonkauneus houkuttaa,
samoin se, että tämä järvi oli taustana monille evankeliumien tapahtumille.
"Hän astui toiseen veneistä, joka oli Simonin, ja pyysi häntä viemään sen
vähän matkaa maasta; ja hän istui ja opetti kansaa venheestä."
Voisiko 1986 kibbutz Ginosarista löytynyt vene olla Jeesuksen
evankeliumeissa käyttämä vene? Ehkä.
Ellei, se on kuitenkin ollut hyvin samanlainen.
Vene koki pitkän entisöintiprosessin.
Se on näytteillä Ginossarin Jigal Allon -museossa.
Kibbutsin satamasta purjehdimme keskelle Galileanjärveä.
Silloin meri alkoi myrskytä, koska tuuli oli kova.
Soudettuaan 4-5 kilometriä he näkivät Jeesuksen kävelevän veden päällä.
Hän lähestyi venettä ja he pelkäsivät.
Hän sanoi heille: "Minä se olen, älkää pelätkö."
Rehellisesti sanoen monet meistä olisivat luonnollisesti pelänneet.
Mutta kun olemme samassa veneessä muiden uskovien kanssa,
se antaa eräänlaista lohtua, kun tiedämme,
ettemme ole yksin kuten opetuslapset.
Täällä Kinneretillä koet Jumalan Hengen.
Voit tuntea Hänet täällä hyvin voimakkaasti.
On hyvin liikuttavaa nähdä ihmisten kaikkialta maailmasta
tulevan rukoilemaan tänne. Se on pyhää ja hengellistä.
Koen se hyvin voimakkaasti, ja se innostaa minua hyvin paljon.
He tanssivat, rukoilevat ja tukevat Israelia.
He siunaavat meitä ja me siunaamme toisiamme koko ajan.
Kun nainen opetti veneessä juuta- laisia tansseja, se oli innostavaa.
En ole koskaan tehnyt tätä Galilean merellä veneessä.
Se oli paras veneajelu jolla olen ollut. Aivan upeaa.
Jeesuksen palvelutyön kotipaikka oli Galilean Kapernaum.
Tämä on hyvin innostavaa.
Tästä vähän matkan päässä on Pietarin anopin talon paikka.
Siellä Jeesus paransi Pietarin anopin.
"Hän nousi ja meni synagogasta Simonin kotiin.
Ja Simonin anoppi sairasti kovaa kuumetta,
ja he pyysivät Jeesusta hänen puolestaan.
Jeesus meni, kumartui hänen ylitseen ja nuhteli kuumetta,
ja se lähti hänestä. ja heti vaimo nousi ja palveli heitä.
Auringon laskiessa kaikki, joilla oli sairaita,
mikä missäkin taudissa, veivät ne hänen tykönsä.
Ja hän pani kätensä jokaisen päälle ja paransi heidät."
Hämmästyttävää, mitä tässä paikassa ja kylässä, Kapernaumissa, tapahtui.
Nämä synagogan rauniot ovat 300 -luvulta jKr. Mutta nämä vaaleat
kivipilarit ja -seinät rakennettiin mustien basalttiperustusten päälle.
Ne ovat Jeesuksen ajalta. Luukas kertoo roomalaisen sadanpäämiehen,
jonka palvelijan Jeesus paransi, rakentaneen tämän synagogan.
Sana sanoo: "Hän rakastaa kansaamme ja on rakentanut meille synagogan."
Synagogia alettiin rakentaa, kun juutalaiset olivat maanpaossa
Babyloniassa. He kokoontuivat syna- gogissa ja tutkivat Kirjoituksia.
Kirjoitusten tutkiminen oli tärkeää,
ja pojat lähetettiin aivan pieninä synagogaan.
Siellä kokoonnuttiin ja opiskeltiin.
Kaikissa synagogissa oli istuin, jonka nimi oli 'rabbin istuin'.
Rabbi opetti seurakuntaa synagogan keskeltä.
Kaikki maailman synagogat on rakennettu Jerusalemia kohti.
Kaikki Jerusalemin synagogat on rakennettu Morian vuorta kohti,
jolla sijaitsi temppelin kaikkein- pyhin.
Tämä on pohjakerros ja miesten osasto.
Naiset rukoilivat toisessa kerroksessa.
Se oli parvekkeen kaltainen joka oli pylväiden päällä.
Naiset voivat siis nähdä miehet synagogapalveluksen aikana.
Juutalaiset lapset, myös tytöt, opetettiin toisen temppelin aikana
lukemaan ja kirjoittamaan. Naisilla ei kuitenkaan ollut samoja oikeuksia
vanhassa maailmassa. Vastoin tätä Jeesuksen asenne naisia kohtaan
oli erityinen, kuten Markuksen evankeliumista käy ilmi.
"..naiset, jotka seurasivat Jeesusta Galileassa palvellen häntä, sekä
monet muut naiset, jotka tulivat hänen kanssaan Jerusalemiin."
Raamatun aikoina naisilla oli vaikeampaa kuin nykyisin.
Mielestäni naiset ymmärretään usein väärin, ja heitä käytetään hyväksi.
Raamatun aikaan heitä käytettiin eri tavalla hyväksi Rooman hallitessa.
Pieniä tyttöjä ja poikia myytiin prostituutioon Rooman valtakunnassa.
Rooma ei arvostanut naisia lainkaan. Toora opettaa arvostamaan naisia,
mutta Jeesus vallankumouksellisti Tooran opetuksen.
Hän rikkoi kaikki naisiin liittyvät säännöt.
Hän puhui kaivolla samarialaiselle naiselle,
vaikka juutalaiset eivät puhuneet samarialaisten kanssa.
Hän salli verenvuotoa sairastavan naisen koskettaa itseään, vaikka
hän oli Tooran mukaan saastainen, eikä häneen olisi saanut koskea.
Nainen, joka pesi Hänen jalkansa kyynelillään - kaikki kysyivät, miksi
Hän salli naisen tehdä niin, koska hän oli luultavasti prostituoitu.
Jeesukselle ehkä kaikkein läheisin nainen, Maria Magdalena, oli
huonossa maineessa, oli se sitten oikein tai väärin.
Maria oli Magdalasta, Galileanmeren koillisrannalta.
Tänään se tunnetaan nimellä Migdal.
Ted Walker on tämän muinaisen yhteisön moderni jäsen.
Hän on Beit Bracha -nimisen vierastalon johtaja.
Paikka on ideaalinen hiljaista lomaa tai retriittiä varten.
Migdal on hepreaa ja tarkoittaa tornia,
ja on noin kilometrin päässä muinaisesta Magdalasta.
Siellä Maria Magdalena kasvoi ja luultavasti tapasi Jeesuksen.
Matteuksessa kerrotaan, kuinka Jeesus purjehti Magdalan satamaan.
Se oli silloin suuri kaupunki, mutta huonomaineinen.
Haluatko tietää lisää ohjelmastamme, -
tulevista matkoista tai tekemästämme avustustyöstä?
Ehkä haluat Barryn ja Batyan ylistysmusiikkia?
Tai ladata Batyan reseptejä?
Kaikki tämä löytyy kotisivuilta www.roots4you.tv.
Voit tilata myös Jerusalem News uutiskirjeen.
Kotisivujemme kautta voi myös lahjoittaa työhömme.
Migdal on ollut hyvin erilainen Jeesuksen aikaan.
Se oli hyvin kiireinen ja toimiva kaupunki. Se tuotti paljon kalaa
ja myi niitä. Niitä vietiin koko ympäröivään maailmaan Rooman
valtakunnassa. Kaupunki oli hyvin suosittu tästä syystä. Siellä
rakennettiin veneitä. Kansaa oli paljon. Kaupunki oli hellenistinen.
Matteuksen luvussa 15 on ihana tarina. "Jeesus kutsui opetuslapsensa
ja sanoi: "Minun käy sääliksi kansaa, sillä he ovat jo kolme päivää olleet
luonani, eikä heillä ole mitään syötävää. En tahdo laskea heitä
syömättä menemään." Opetuslapset kokosivat tarpeeksi leipää ja hiukan
pieniä kaloja, pieniä sardiineja, varmaan täältä Galilean järvestä.
"Hän käski kansan asettua maahan. Ja hän otti ne seitsemän leipää ja
kalat, kiitti, mursi ja antoi opetus- lapsilleen, ja nämä antoivat
kansalle. Ja aterioitsijoita oli 4000 miestä sekä naiset ja lapset.
Ja laskettuaan kansan tyköänsä hän astui veneeseen ja meni Magdalaan.
Magdala on hieno paikka. Siellä on juuri löydetty uusi synagoga, joka
on Jeesuksen ajoilta. Syödäänpä nämä fisut pois ja mennään synagogaan.
Yksi minulle... ja toinen sinulle.
Dina Avshalom-Gorni on arkeologi, joka löysi tämän, vanhimman
Pohjois-Israelista löytyneen synagogan.
Löysimme synagogan toisen temppelin ajalta.
Keskeltä synagogan penkkejä seinävierillä löysimme peruskiven,
jota koristaa menoran kuva.
Taiteilija, joka menoran kaiversi, on voinut nähdä alkuperäisen menoran
Jerusalemin temppelissä, ja käyttää sitä mallinaan.
Taiteilija on itse voinut nähdä alkuperäisen menoran temppelissä,
ja käyttää sitä mallina kaivertaes- saan menoran tähän kiveen.
Arkeologi Josi Stepanski, joka oli tunnistamassa raamatullisen
Beet Saidan paikkaa, uskoo, että Maria Magdalena
on voinut rukoilla tässä tässä synagogassa.
Tämä on hämmästyttävä löytö.
Se on vanhin 50 synagogasta Galileassa.
Se on ensimmäiseltä vuosisadalta
Jeesuksen ja Maria Magdalenan ajalta.
Tämä oli hänen kotikaupunkinsa Migdal.
Luulen mahdolliseksi, että hän jopa rukoili itse täällä.
Dinan mukaan Migdalin synagogan säilyminen maanviljelysmaan ohuen
maakerroksen alla 2000 vuotta on ihme sinänsä.
Se on aivan maan pinnan alla, vain muutaman sentin syvyydessä.
Kukaan ei ole vahingoittanut pahoin rakennusta 2000 vuoden aikana.
Uskomatonta.
Kuten kaikissa sen ajan synagogissa, tässäkin pyhäkössä penkit ovat
olleet kirkkaasti maalatun seinän vieressä.
Synagogan seinät, kaikki seinät, koristeltiin freskomaalauksin.
Ne ovat säilyneet oikein hyvin. Väreinä on punaista, sinistä ja
keltaista. Kivi itse on erityistä. Tässä näkyy neljää pylvästyyppiä.
1, 2, 3, 4. Oletamme että tämä antaa vihjeen, että on ollut 4 pylvästä
neljässä kulmassa, ja sen päällä on ollut ikään kuin hylly.
Tämän ehkä puisen tai muun hyllyn päällä on ollut ehkä vaate, ja
hyllyn päällä avattiin kirjakääröt, kun rukoiltiin. Se on kirjapöytä.
Migdal oli Via Maris -tien varrella. Se oli antiikin suuri kauppareitti,
joka piti paikalliset kaupat elossa.
Synagogan rakentanut juutalainen yhteisö menestyi hyvin.
Migdal oli aika rikas kaupunki jossa oli roomalainen hallintokeskus.
Juutalainen kortteli oli kateissa, kunnes löytyi 1. vuosisadan synagoga.
Migdalia ei mainita erityisesti Uudessa testamentissa paikkana,
jossa Jeesus toimi. Mutta varmasti Hän liikkui Via Marista pitkin
matkalla Nasaretista Kapernaumiin. Ehkä Hän kulki Migdalin ohi,
ja Maria Magdalena seurasi Häntä.
Voi olla aivan hyvin, että Hän itse on rukoillut tässä synagogassa.
Oletko halunnut vierailla Israelin maassa?
Haluatko ymmärtää Raamattua syvemmin?
Järjestämme matkoja Israeliin ja kutsumme sinut elämäsi matkalle.
Voit kokea Raamatun maan kanssamme.
Jos kiinnostuit, soita ruudussa näkyvään numeroon -
tai lähetä meille sähköpostia osoitteeseen barry@roots4you.tv.
Nähdään Israelissa.
Migdal on niin merkittävä, koska se oli niin lähellä Via Maris -tietä.
Se kulki laaksossa, syvyyksissä, tuo muinainen tie Nasaretista
Kapernaumiin. Jeesus kulki aivan näiden vuorten läheisyydessä.
Olen varma että turistiopas on kertonut, että Arbel-vuori on
Migdalin vieressä, on vuori, jolle Jeesus nousi varhain aamulla
rukoillakseen. Se on hyvin erityinen alue.
Migdalilla oli huonossa maineessa korruption vuoksi.
Se oli huonossa maineessa myös, ei niinkään prostituution, kuin
irstailun vuoksi. Maria Magdalena ehkä työskenteli kalatehtaassa.
Hän on voinut olla rikkaasta perheestä.
Tiedän että monet sanovat hänen olleen ilotyttö.
Paavi Gregorius Suuri saarnasi 591 jKr. saarnan, jossa
Maria Magdalenaa sanottiin prostituoiduksi.
Vatikaani itse asiassa kielsi ja kumosi tuon väitteen 1961.
Ehkä hän kohtasi Jeesuksen synago- gassa. Emme tiedä hänestä paljoa
muuta kuin hänen rakkautensa ja uskollisuutensa Jeesukselle.
Viimeisenä ristillä ja ensimmäisenä haudalla.
Ylösnousseen Vapahtaja Jeesuksen kautta meillä on
toivo ikuisesta elämästä.
Se tuo meidät viikon sanaan 'tikva', suomeksi 'toivo'.
"..pitämään kiinni edessämme olevasta toivosta.
Se toivo on meille on ikään kuin sielun ankkuri."
Toivo on 'tikva'. Se on osuvasti Israelin kansallislaulun nimi.
Maurice Sklar soittaa sen viululla.
HaTikva - Toivo
Maurice Sklar ja Lontoon kansallinen filharmoninen orkesteri
Antamalla työhömme siunaat siunaat Israelia,
autat meitä tekemään tätä ohjelmaa ja humanitaarista työtämme.
Tuellanne voimme kouluttaa kristittyjä Israelin merkityksestä.
Voit antaa kertalahjan tai tulla kuukausittaiseksi tukijaksemme.
Soita ruudulla näkyvään numeroon tai käy sivustollamme.
Ryhdy tukijaksemme tänään.
Jeesus on Israelin ja kaikkien kansojen toivo, 'hatikva'.
Hän valitsi Galilean tukikohdakseen, josta käsin Hän julisti
pelastuksen sanomaa. Noihin aikoihin Järven ympärillä
oli 16 satamaa, jotka palvelivat kymmeniä kaupunkeja,
useimmat niistä juutalaisyhteisöjä pohjoisrannalla ja
Dekapoliin pakana- kaupunkeja itä- ja etelärannalla.
'Via Maris', suomeksi 'meren tie',
oli antiikin pääväylä Egyptistä Babyloniaan,
kiersi Magdalan ja Kapernaumiin kautta.
Matteus kertoo Jeesuksen tulleen kiusauksistaan Sebulonin ja Naftalin
maahan. Hän on varmaan kulkenut Migdalin kautta, Kyyyhkyslaakson
kautta, Arbelin vuoren vieritse. Hän tuli täyttämään profetian
Jesajan luvussa 9 - tuomaan valon niille, jotka istuivat pimeässä.
Galilea tarkoittaa ympyrää. Kun ympyrän kiertää, se kiertyy umpeen.
Uskon että Jeesus alkoi työnsä täällä, ja palasi, kuka tietää,
tänne ylösnousemuksen jälkeen. En ole ainoa, joka uskoo, että
ylösnousemuselämä alkaa täällä. Herätys alkaa täällä ja siirtyy
Jerusalemiin. Haluan olla täällä, kun se tapahtuu.
Siunaus ja kirous riippuivat kuin kaksiteräinen miekka Galilean yllä.
Siunaukset lausuttiin vuorisaarnassa ja kiroukset eri kaupunkeja vastaan.
Niihin kuului Korasin. Korasin mainitaan Babylonian Talmudissa.
Se tunnettiin vehnäviljelyksistä. Se on sama kaupunki, johon Jeesus
viittasi tuomittuna kuten Beetsaida ja Kapernaum.
Korasinin keskustorilla oli synagoga, jumalanpalveluksen keskus.
Se rakennettiin etelää, Jerusalemia ja temppeliä kohti.
Synagogan sisällä on istuin, jota sanottiin Mooseksen istuimeksi.
Kylä on raunioina, kuten Sana sanoo.
Se ei tuntenut etsikkoaikaansa.
Josefus, 1. vuosisadan historioit- sija, kertoo Magdalaa kohdanneesta
tuhosta ja kuolemasta juutalaisten kapinoidessa Roomaa vastaan.
Tiitus taisteli juutalaisia vastaan. Hänen isänsä Vespasianus oli
leiriytynyt tuolloin Tiberiakseen. Hän ajoi juutalaiset järveen,
6500 heistä kuoli, miehiä, naisia ja lapsia.
Josefus kirjoittaa järven olleen punainen verestä.
Tiitus taisteli heitä vastaan maalla.
Hän ajoi heidät Arbel -vuorelle, ja he kätkeytyivät luoliin.
Roomalaissotilaat laskeutuivat luoliin ja tappoivat heidät siellä.
Tällä alueella on synkkä historia.
Psalmista kirjoittaa: "Pane toivosi Herraan, Israel.
Sillä Herran tykönä on armo ja runsas lunastus.
Ja hän lunastaa Israelin kaikista sen synneistä." (Ps. 130:7-8)
Kun lukee Raamattua, se herää eloon täällä.
Mihin tahansa menet, sillä on historia Raamatussa.
Tässä lähellä on vuorisaarnan vuori.
"Hän avasi suunsa, opetti heitä ja sanoi:
"Autuaita ovat hengellisesti köyhät, sillä heidän on taivaan valtakunta.
Autuaita ovat murheelliset, sillä he saavat lohdutuksen.
Autuaita ovat hiljaiset, sillä he saavat maan periä.
Autuaita ovat ne, jotka isoavat ja janoavat vanhurskautta,
sillä heidät ravitaan.
Autuaita ovat laupiaat, sillä he saavat laupeuden.
Autuaita ovat puhdassydämiset, sillä he saavat nähdä Jumalan.
Autuaita ovat rauhantekijät, sillä heitä kutsutaan Jumalan lapsiksi.
Autuaita ovat vanhurskauden tähden vainotut,
sillä heidän on taivasten valtakunta.
Jeesuksen opetuksessa kaikui elävä Sana Galileanjärven rantarinteellä.
Koko alueelta tuli väkijoukkoja kuuntelemaan ja parantumaan.
Hyvästä terveydestä puheen ollen, 59 vuotias Bill Weltzin Floridasta
ui Galileanjärven päästä päähän, pohjoisesta etelään, melkein 20 km.
Olin ajatellut, että uiminen veisi minulta noin 8 tuntia. Niin luulin.
Mutta 8 tuntia tuli ja meni, mutta olin yhä matkalla.
Lopullinen aikani oli 10 tuntia, 25 minuuttia, 34 sekuntia,
kun tulin rantaveteen.
Oli hyvin tyyntä ja vesi oli lähes 30 asteista. Se oli hyvin mukavaa.
Kuin olisin uinut lammikossa. Näin vuoret molemmin puolin,
ja yritin ottaa kaiken irti maisemasta kun uin.
Luultavasti uin sen paikan ohi,
jossa Pietari käveli Jeesuksen luo veden päällä.
Joka tunti Bill sai pullon vettä, johon oli sekoitettu
Perpetuum-nimistä jauhetta. Se antoi hänelle voimia.
Bill ui kalaparvien yli, mutta ei hän voinut saada kaloja,
kuten nämä kormorantit Galileanjärvellä.
Galileanjärvestä saadaan verkoilla nykyisin eniten sardiineja.
Samoin oli Pietarin ja Andreaan päivinä, kun he kalastivat järvellä.
Voit vierailla Ein Gevissä, ja syödä mahtavan kala-aterian, herkkuja
kuten pietarinkalaa. Jos olisimme menneet Migdalin kaupunkiin
2000 vuotta sitten, olisimme nähneet kalajalostuslaitoksen,
jossa sardiinit säilöttiin suolassa ja oliiviöljyssä.
Kalat vietiin koko Rooman valtakuntaan.
Haluan teidän tapaavan muutamia ystäviäni,
näitä ystävällisiä sardiineja: Sadrak, Meesak ja Abedneko.
Galileanjärven rannalta löytyy monia ravintoloita,
jotka tarjoilevat pietarinkalaa. Jos maistamme sitä,
se on hieno kala, runsasruotoinen ja hyvin tuore
juuri tuotuna Galileanjärvestä, joka tunnetaan nimellä Kinneret.
Sanotaan huvin vuoksi kalaani Simoniksi, Simon Pietarin mukaan.
Simon Pietarin kala.
Yksi minulle ja yksi sinulle.
Kalani Simon pitää ranskalaisista perunoista. Simon, mitä sanot?
Olemme syöneet Simonin viimeisen murusenkin, hyvää loppuun asti.
Tarinan opetus on, että Jumala tahtoo meidän olevan pää eikä häntä.
Voit tukea Juuret lähteellä ohjelmien käännös- ja tekstitystyötä -
soittamalla tukinumeroomme 0600-10077 (9,85 euroa + pvm)
Ristin Tuki ry:n tilinumero FI40 1112 3000 3427 89
viite: 7744 Keräyslupa RA/2016/824
Suomennos: Matti Nevalainen